Σας ενημερώνουμε ότι στην υπ’αριθμ. 140832/Ζ1 Κοινή Απόφαση με θέμα «*Καθορισμός διαδικασίας και δικαιολογητικών για τη χορήγηση του στεγαστικού επιδόματος στους φοιτητές των Ιδρυμάτων της Ανώτατης Εκπαίδευσης*» (ΦΕΚ 2993/31-8-2017) αναφέρονται τα ακόλουθα:

α) άρθρ.8 «*η εφαρμογή του Στεγαστικού Επιδόματος γίνεται με βάση τον αριθμό Ακαδημαϊκής Ταυτότητας που δηλώθηκε και αντλεί στοιχεία (Ονοματεπώνυμο φοιτητή, ΑΜΚΑ, Σχολή φοίτησης κλπ) από το πληροφοριακό σύστημα της Ακαδημαϊκής Ταυτότητας του Υπουργείου Παιδείας Έρευνας και Θρησκευμάτων»* και

β) άρθρο 5, παρ. Α, πε.γ): «*Ο φοιτητής είναι πάνω από είκοσι πέντε (25) ετών :* *ελέγχεται ηλεκτρονικά από τον ΑΜΚΑ του φοιτητή που έχει καταχωριστεί υποχρεωτικά στο Πληροφοριακό Σύστημα της Ακαδημαϊκής Ταυτότητας*».

Κατόπιν των ανωτέρω, **όσοι φοιτητές του Τμήματός σας δεν έχουν ενημερώσει την εφαρμογή Ακαδημαϊκής Ταυτότητας με τον ΑΜΚΑ τους**, παρακαλούνται όπως καταχωρήσουν αυτόν στην προαναφερθείσα εφαρμογή, προκειμένου να   ολοκληρωθεί ο αυτοματοποιημένος έλεγχος  και να έχουν τη δυνατότητα υποβολής της ηλεκτρονικής αίτησης Στεγαστικού Επιδόματος ακαδ. έτους   2016-17 στην κεντρική πλατφόρμα του Υπουργείου Παιδείας, Έρευνας και Θρησκευμάτων.

**Από τη Διεύθυνση Φοιτητικής Μέριμνας**